CRITERIOS DE XESTIÓN DAS LISTAS DE RESERVA DERIVADAS DA EXECUCIÓN DAS OFERTAS DE EMPREGO PÚBLICO E CONVOCATORIAS PÚBLICAS DE EMPREGO NO CONCELLO DE VIGO
ADMINISTRACIÓN LOCAL — Municipal — Vigo (Outros documentos, notificacións e informacións públicas, 01/09/2022)

A Xunta de Goberno Local, na súa sesión ordinaria do 18 de agosto de 2022, adoptou o seguinte acordo, (Expte.36685/220): “PRIMEIRO.- Aprobar os “criterios de xestión das listas de reserva derivadas da execución das ofertas de emprego público e convocatorias públicas de emprego no Concello de Vigo” e que forman parte inseparable como ANEXO ÚNICO do presente acordo, ordenando a súa urxente publicación integra na páxina web municipal www.vigo.org, na Intranet Municipal e no Boletín Oficial da Provincia. SEGUNDO.- Notificar o presente acordo á Intervención Xeral Municipal, Asesoría Xurídica Municipal (Titularidade e Xefaturas do Contencioso e de Recursos e Asesoramento); Xefatura do Gabinete da Alcaldía e Comité de Persoal para traslado aos sindicatos correspondentes, dispoñendo a súa inserción no Portal de Transparencia e na Intranet Municipal. TERCEIRO.- Deixar sen efecto o acordo adoptado na sesión ordinaria de XGL do 16 de xullo de 2021, polo que se aproban os criterios vixentes de xestión de listas de reserva, así como as modificacións puntuais dos mesmos. Contra o presente acordo poderase interpoñer recurso potestativo de reposición no prazo de 1 mes a contar dende o día seguinte ao da súa notificación ou publicación, ou ben recurso contencioso-administrativo no prazo de 2 meses contados dende o día seguinte ao da publicación do acto administrativo que poña fin á vía administrativa, nos supostos, termos e condicións do previsto nos artigos, 8, 25 e 46 da vixente Lei 29/1998, do 13 de xullo, Reguladora da Xurisdición Contencioso-Administrativa. Constitúe obxecto dos presentes criterios a xestión, supostos, incidencias e réxime de funcionamento das listas de reserva do Concello de Vigo. As listas de reserva están integradas pola bolsa de persoas que superaron, sen dereito a obter praza, a totalidade de exercicios integrantes dos procesos selectivos executados para a provisión das prazas convocadas en cada Oferta de Emprego Público (OEP). Integran igualmente as listas de reserva a bolsa de persoas que superaron, sen dereito a ser nomeadas, a totalidade de exercicios integrantes dos procesos selectivos executados para a selección de funcionariado interino en calquera das modalidades previstas no marco normativo de aplicación. As referidas listas deberán ser conformadas por regra xeral polo sistema de oposición libre. Con carácter excepcional, en determinadas categorías da Administración especial nas que exista escaseza de perfís e dificultade de selección, previo informe xustificativo da conveniencia polo servizo que solicite a formación da lista de reserva, que deberá fundarse en todo caso en razóns de interese xeral debidamente identificadas e acreditadas, que deberán constar no informe, poderán tamén conformarse por concurso-oposición ou concurso de méritos. As listas de reserva derivadas da execución das OEP, terán carácter preferente sobre as derivadas de procesos selectivos executados para a selección de funcionarios interinos que se executen fora das OEP. O Concello de Vigo, a través dos órganos competentes e da área de RRHH e Formación, velará por evitar calquera tipo de irregularidade no nomeamento ou contratación, xestión e cese ou extinción da relación laboral que afecte á persoal non permanente municipal. Con especial intensidade coidará que, en ningún caso, podan producirse situacións de encadeamento de nomeamentos ou contratacións temporais, posteriores aos dos tres anos de duración (salvo as excepcións establecidas legalmente), que recaian na mesma persoa aspirante integrada na Bolsa de emprego municipal, calquera que sexa a relación xurídica. O cómputo do prazo indicado se verá interrompido, cando entre os nomeamentos existan períodos de inexistencia de relación laboral dun mínimo de nove meses. As persoas que, superando a totalidade dos procesos selectivos celebrados, non tiveran dereito a obter praza, formarán parte dunha lista de reserva, ordenada en función da puntuación obtida (de maior a menor calificación final obtida) aos efectos de poder ser eventualmente nomeadas como funcionarios interinos en calquera das modalidades legalmente previstas, ou como persoal laboral interino ou temporal, nos termos do marco normativo de aplicación. A pertenza a unha lista de reserva unicamente xerará o dereito a ser notificado, pola vía que se determina no presente documento, daquelas ofertas de nomeamento como persoal interino que o Concello de Vigo aprobe consonte ao disposto no marco normativo de aplicación en materia de selección de persoal interino, e que se concretan en: a) A existencia de prazas vacantes cando non sexa posible a súa cobertura por funcionarios de carreira. b) A substitución transitoria dos titulares, establecéndose que nos casos de incapacidade temporal, redución de xornada, xubilacións parciais, maternidade ou paternidade, delegados sindicais a tempo total. c) A execución de programas de carácter temporal, cos límites temporais e nos termos e condicións do establecido na normativa básica de aplicación, non podendo, en ningún caso, os ditos programas responder a necesidades permanentes da Administración. d) O exceso ou acumulación de tarefas por prazo máximo establecido legalmente. No presente suposto, operará a dita limitación temporal dentro dos nomeamentos que se realicen no mesmo tipo de praza ou categoría profesional, aos efectos de garantir a adecuada rotación das listas de reserva. As ofertas realizadas terán o carácter de propostas, non xerando dereitos de ningunha índole e podendo quedar sen efecto, en caso de que non se fiscalicen favorablemente ou desaparezan as razóns de necesidade que as motiven, o calquera outra circunstancia que deberá motivarse. Na mesma lista de reserva, non se ofertará ao persoal funcionario interino nin ao persoal laboral temporal outro nomeamento ou contrato durante a vixencia do que veñan desenvolvendo. Finalizado o mesmo, deben transcorrer nove meses para o seguinte, sen prexuízo do establecido para os supostos de substitución (apartado III b). Cando unha persoa estea traballando en virtude de nomeamentos ou contratos de categorías inferiores, se ofrecerán os chamamentos para cobertura de vacantes e programas correspondentes a categorías superiores. Para a cobertura das vacantes ou realización de programas, e aos efectos de poder planificar os nomeamentos, as Áreas/Servizos deberán presentar as solicitudes coa debida antelación, dentro del 2ª trimestre do ano (abril-xuño) antes do inicio dos traballos para a elaboración do Capítulo I do Orzamento. En todo caso, constitúe responsabilidade directa das xefaturas da área e servizo a racional e eficiente xestión dos efectivos ao seu cargo, tendo a obriga de evitar calquera situación de potencial encadeamento de nomeamentos ou contratos no ámbito ao seu cargo. Unha vez ofrecido un nomeamento a un aspirante, e recibida a aceptación asinada polo mesmo, a persoa deberá ser nomeada no prazo máximo de dous meses. No caso de circunstancias sobrevenidas derivadas do servizo ao interese xeral, que impidan o nomeamento no prazo establecido, as cales deberán constar por escrito e ser incorporadas ao expediente; o aceptante poderá renunciar ao mesmo sen ser penalizado, e a Administración asume o compromiso de ofrecerlle o seguinte nomeamento, con carácter prioritario sobre os demais integrantes das lista. As listas de reserva poderán ser utilizadas para o nomeamento de persoal laboral temporal, nos supostos que, por motivos de urxencia e necesidade debidamente xustificados polo servizo correspondente, resulte necesario recorrer á dita lista, seguindo idéntica tramitación que no caso da selección de persoal funcionario. Salvo supostos excepcionais e motivados, no que se constate como única alternativa posible a contratación de persoal en réxime laboral, todos os nomeamentos do persoal no permanente se realizarán en réxime de dereito administrativo como persoal funcionario interino. En canto aos funcionarios de carreira que están nas listas de reserva, ao depender o nomeamento da concesión de excedencia, en aras a eficiencia da Área de RRHH e Formación, solo se ofrecerá o nomeamento previo informe favorable á posible excedencia emitido polo servizo de adscrición do funcionario de carreira, sen que proceda o substitución do funcionario de carreira. Como consecuencia da existencia de praza vacante de posible cobertura asignada a un posto de traballo previsto na RPT, cando non sexa posible a súa cobertura por funcionarios de carreira, por un prazo máximo de tres anos. Transcorrido o prazo de tres anos dende o nomeamento do persoal funcionario interino se producirá o fin da relación de interinidade, e a praza vacante solo poderá ser ocupada por persoal funcionario de carreira. Excepcionalmente, o persoal funcionario interino nomeado poderá permanecer mais aló dos tres anos na praza que ocupe temporalmente, sempre que se teña publicada a correspondente convocatoria dentro do prazo dos tres anos, a contar dende a fecha do nomeamento du funcionario interino e sexa resolta de conformidade cos prazos establecidos no artigo 70 do TREBEP. O persoal funcionario interino en praza vacante que, transcorrido o prazo máximo de tres anos, finalizara súa relación de interinidade, quedará en situación de “período de espera” na lista de reserva correspondente á mesma praza ou categoría profesional, ata transcorrer un prazo mínimo de 9 meses, a contar dende a fecha do cese. Procederá o nomeamento de interinidade por substitución para o desenvolvemento dun posto de traballo que seu titular, funcionario de carreira con dereito a reserva do posto de traballo, non poda desempeñar, por os motivos seguintes: a) Maternidade, paternidade, lactancia e embarazo de risco. b) Incapacidade temporal de longa duración (tempo estimado 3 meses) c) Incapacidade permanente absoluta. d) Excedencia para atender ao coidado de fillos ou dun familiar a seu cargo, por razón de violencia de xénero ou por razón de violencia terrorista. e) Aquelas situacións administrativas en que proceda legalmente. d) Delegados sindicais a tempo total. En ningún caso a duración superará os tres anos de duración, nin se producirá un encadeamento ou concatenación de dous ou mais nomeamentos ou contratos en calquera modalidade, cuxo cómputo total poda superar os sinalados tres anos. Transcorrido ese período, se producirá o cese quedando o persoal temporal no estado ou situación de “período de espera” na lista de reserva da categoría correspondente durante nove meses. Nos períodos de substitucións inferiores a nove meses o período de espera será proporcional ao tempo de traballo. Para a execución de programas de carácter temporal, que non poderán ter unha duración superior a tres anos, ampliable ata doce meses mais pola leis de función pública que se diten en desenvolvemento do Estatuto Básico do Empregado Público As características dun programa de carácter temporal, deberán ser: a) A actividade e as accións previstas no programa temporal deberán ter unha natureza conxuntural, inhabitual e non ordinaria. A modo orientador deberán ter as seguintes notas: b) Que se incardinen nas competencias que correspondan á área que formula o programa c) Que supoñan o desenvolvemento de novas actividades. d) Deberá ter un carácter non estrutural e temporal, e en ningún caso poderá prorrogarse. En canto ao procedemento, deberá axustarse aos seguintes trámites: a) A iniciativa e elaboración do programa temporal corresponderá á área ou servizo promovente, sin prexuízo do asesoramento que se realice pola Área de Recursos Humanos. b) O área ou servizo que promova a implantación dun programa temporal, deberá iniciar de oficio a tramitación do oportuno procedemento administrativo a través da apertura del correspondente expediente administrativo e deberá incorporar: 1. Unha memoria explicativa do programa temporal proposto, que deberá conter: - A denominación del programa temporal. - A concreción do obxecto e a oportuna manifestación e xustificación del carácter conxuntural e non permanente das acciones e actividades a desenrolar. - Os obxectivos e finalidades pretendidos. - A duración temporal que se prevé, ata un máximo de tres anos. - A enumeración e cuantificación do persoal non estrutural necesario para a execución do programa (perfiles profesionais e categorías profesionais) con delimitación das funcións que deban desenrolar. - A memoria deberá ser asinada pola xefatura do servizo ou área promovente coa conformidade da concellería respectiva - Un informe xurídico de RRHH sobre a legalidade do programa temporal proposto. Aprobado o programa polo órgano competente tras a remisión polo Servizo ou Área proponente, será remitido a Área de RRHH e Formación para previa orde de incoación da concellería competente en materia de persoal, inicie os oportunos procedementos de selección, xestión e nomeamento do persoal temporal demandado para a xestión del programa temporal. A execución do programa depende da existencia da oportuna cobertura orzamentaria e informe favorable da Intervención General. O persoal funcionario nomeado para o desenvolvemento do programa unha vez transcorrido o prazo máximo de duración do mesmo, non poderá ser de novo nomeado para calquera outra relación de interinidade no mesmo tipo de praza ou categoría profesional ata o transcurso do prazo mínimo de nove meses a contar dende a fecha de cese do nomeamento, quedando durante o citado prazo en estado de “período de espera”. Para cubrir a demanda de reforzo derivada do exceso ou acumulación de tarefas por prazo máximo de nove meses, dentro dun período de dezaoito meses, a computar a partir da data do nomeamento. Para poder realizar o nomeamento, será necesario que se acredite suficientemente con claridade e precisión a causa que xustifica o mesmo, sendo requisitos exixibles: a) Que se alegue e fundamente o incremento da actividade que desenvolva a Área/servizo demandante, así como que se precise o feito e causa que motiva a solicitude. b) Que o aumento da actividade derive dun exceso ou acumulación puntual de demanda dos servizos e tarefas que se prestan de forma habitual pola Área ou Servizo demandante, para o cal deberá cuantificarse o exceso que se alega en relación aos servizos ou tarefas de referencia. c) A alusión á insuficiencia de persoal (absentismo, vacacións, permisos etc.) como causa complementaria para xustificar este tipo de nomeamento precisará que, tal circunstancia non responda a déficits estruturais e, polo tanto, que a mesma lo sexa de forma puntual e extraordinaria. Non se autorizarán acumulacións de tarefas mentres existan prazas vacantes na mesma área ou servizo en disposición de ser cubertas interinamente. Unha vez finalizado o nomeamento por acumulación de tarefas, non se poderá decretar un novo nomeamento á mesma persoa aspirante, na mesma praza/categoría, ata que transcorra o prazo de dezaoito meses, a contar dende a fecha do primeiro nomeamento. En ningún caso se producirá un encadeamento ou concatenación de dous, ou mais nomeamentos cuxo cómputo total poda superar os sinalados tres anos, transcorridos os cales, o persoal funcionario interino quedará no estado ou situación de “período de espera” na lista de reserva correspondente, durante nove meses, a contar dende a fecha do último cese. Os nomeamentos de persoal funcionario interino por esta causa non poden superar en ningún caso o tres por cento do persoal funcionario do Concello de Vigo. As listas de reserva do Concello de Vigo teñen carácter público, ao abeiro do establecido na normativa vixente en materia de transparencia, e figurarán publicadas no Portal de Transparencia debidamente actualizadas. O nomeamento do persoal interino será acordado polo órgano municipal competente en materia de persoal consonte ao previsto na lexislación básica sobre réxime local e réxime de delegacións existentes no Concello de Vigo; previa tramitación de expediente xustificativo da necesidade e urxencia de efectuar o mesmo consonte aos supostos sinalados no apartado anterior; a proposta fundamentada do servizo administrativo correspondente, e coa conformidade da Concellería-delegada da Área concreta. A incoación do expediente administrativo de nomeamento será realizada pola Concellería-delegada competente en materia de persoal. As persoas integrantes das lista de reserva deberán reunir os requisitos legais e os termos e condicións establecidos nos presentes criterios para poder ser nomeados no momento en que se proceda á sinatura da orde de incoación do expediente administrativo de nomeamento, sendo ésta orde de incoación a referencia temporal ao efecto, rexéndose polo establecido no RD 2568/1986, do 28 de novembro, e normativa de concordante aplicación (Leis 39/2015 e 40/2015 de 1 de outubro). A xestión das listas corresponderá á Área de Recursos Humanos e Formación do Concello de Vigo, estando á disposición dos interesados na web municipal www.vigo.org en cumprimento da normativa vixente en materia de transparecencia. Os chamamentos se realizarán mediante os procedementos que se establecen a continuación. a) Procedemento xeral: Se realizarán tres intentos de comunicación ou aviso vía telefónica, correo electrónico e/ou sistema de mensaxería instantánea de titularidade corporativa, no prazo de dous días hábiles, cunha diferencia de ao menos 1 hora entre cada intento, dando un prazo dun día hábil dende a remisión da documentación para que mostren ou non a súa conformidade e aporten a documentación. b) Para procedementos de cobertura de extrema urxencia: Se realizarán dous intentos de comunicación no mesmo día, cunha diferencia de ao menos unha hora entre cada intento. Nestos casos a oferta deberá ser aceptada ou rechazada no mesmo momento, debendo aportar a documentación requirida nun prazo de 12 horas. A estes efectos enténdese por supostos de extraordinaria urxencia, os derivados de situacións de saúde pública, crises sanitarias ou acontecementos catastróficos, así como en situacións debidamente xustificadas de necesidade inaprazable por razóns de interese público. A existencia de extraordinaria urxencia deberá ser xustificado debidamente polo Servizo solicitante e acordado expresamente na orde de incoación de expediente da concellería delegada competente en materia de persoal. Con carácter xeral para ambos procedementos: - A renuncia expresa dos aspirantes a un eventual nomeamento cando fosen requiridos ou notificados a tal fin producirá na lista de reserva na que renuncian, como efectos os que se indican seguidamente: a) Nos chamamentos efectuados no procedemento xeral; a primeira renuncia implicará que a persoa aspirante pasará a ocupar un lugar no final da lista elaborada, a efectos de garantir o dereito constitucional á igualdade de oportunidades contemplado no artigo 14 da CE 1978 de todos os aspirantes que teñen superado as probas sen dereito a obter praza, non cabendo alegación de motivo algún que impida ter por efectuada a renuncia. A segunda renuncia, implicará a expulsión definitiva da lista de reserva. b) Nos chamamentos no procedemento de extrema urxencia, a segunda renuncia implicará que o/a aspirante pasará a ocupar un lugar no final da lista elaborada, non cabendo alegación de motivo algún que impida ter por efectuada a renuncia. A terceira renuncia implicará a expulsión definitiva da lista de reserva. - Cando unha persoa renuncia iniciado un nomeamento co Concello de Vigo, a penalización é a mesma que no caso de que renunciara a un chamamento sen xustificación algunha, é dicir, pasa ao final da lista, si é a primeira vez, e si fora a segunda, sería expulsado da mesma. Ademais tamén queda desactivado automaticamente e corre por súa conta a solicitude de reactivación. - Non afectarán as renuncias os supostos seguintes: 1.- Permisos de paternidade e/ou maternidade; 2.- Incapacidade temporal (IT); 3.- Supostos nos cales a persoa aspirante se atope prestando servizos, como persoal funcionario ou laboral, en outra Administración Pública; ou ben no sector privado 4.- Supostos nos cales a persoa aspirante se atope prestando servizos, como persoal laboral temporal por conta allea e en situación de alta no réxime xeral da Seguridade Social, no sector privado.5.- Coidado de fillo menor de 3 años, tanto cando o sexa por natureza como por adopción, a contar dende a data de nacemento ou resolución xudicial ou administrativa.6.- Violencia de xénero.7.- Coidado de familiar de ata segundo grado de consanguinidade ou afinidade que por razoes de idade, accidente o enfermidade non poda valerse por sí mesmo e non desenvolva actividade retribuída, por un prazo máximo de tres años.8.- A renuncia á acumulación de tarefas, no caso de que o integrante da lista teña previsión dun posible nomeamento de cobertura de praza vacante ou programa (prazas incluídas en ofertas de emprego público aprobadas ou programas aprobados en XGL). A tales efectos, deberá aportarse xustificación documental das situacións indicadas, mediante: 1.- Acreditación da maternidade/paternidade na forma legalmente prevista; 2.- Parte de declaración da situación de IT, ou certificación acreditativa da condición de persoal funcionario ou laboral expedida pola Administración Pública de destino; 3.- Certificación expedida por persoa capacitada legalmente para representar á empresa, na cal se acredite a existencia de contrato laboral como traballador por conta allea do/da aspirante, debendo xuntar xustificación de alta no réxime xeral da Seguridade Social; 4.- Certificado de nacemento de fillo; 5.- Sentenza ou resolución condenatoria por un delito de violencia de xénero, orde de protección, ou informe do servizos sociais de atención primaria.6.- Libro de familia, situación de pensionista ou incapacidade, e informe médico que acredite a dependencia. Nestes casos as persoas conservan a súa posición, pero serán desactivadas temporalmente, por un prazo máximo de tres anos, debendo comunicar a finalización das causas para volver a ser activadas. As persoas son desactivadas para todos os chamamentos de interinidade por acumulación de tarefas. Non para o caso dun chamamento para cubrir unha vacante o para a execución dun programa temporal. Se lles chama aínda que estean desactivados. - Serán excluídos/as das bolsas os/as integrantes destas que así o soliciten. - As persoas que renuncian no caso de ofrecemento de nomeamentos de categoría inferior a que corresponda pola lista de reserva, conservan a posición na lista e non son desactivadas. As listas de reserva terán validez ata que se realice un novo proceso selectivo, perdendo a súa vixencia coa finalización de cada proceso selectivo, establecéndose en todo caso un límite máximo de vixencia temporal de 3 anos. No suposto de inexistencia de lista de reserva por esgotamento da mesma, ou por non reunir os aspirantes os requisitos legais para poder ser nomeados no momento en que se proceda á sinatura da orde de incoación do expediente administrativo de nomeamento, acudirase á pública convocatoria para a selección de funcionariado interino, nos termos do marco legal vixente. As listas que resulten da nova pública convocatoria substituirán á anterior, permitindo deste xeito a actualización permanente das mesmas. Existirá unha Comisión de Seguimento da utilización das listas de carácter técnico-sindical, encargada das incidencias referidas ás listas de reserva, e que deberá velar polo efectivo cumprimento dos presentes criterios, estando facultada para solventar as incidencias prácticas susceptibles de xenerarse, así como para a determinación de criterios de interpretación. A mesma estará integrada polos membros do grupo de traballo creado para o estudio, revisión e proposta de novos criterios de xestión das listas de reserva de persoal interino e temporal: Os presentes criterios se aplicarán aos nomeamentos interinos ou contratacións temporais, que se inicien con posterioridade a súa aprobación. Nos supostos nos que en execución de sentenza deba modificarse o presente réxime de xestión das listas, a orde de prelación dos reservistas ou calquera outro aspecto, as medidas que correspondan serán adoptadas polo órgano municipal competente en virtude dos decretos e acordos de delegación competencial vixentes en cada momento, debendo comunicar tal incidencia á Comisión de Seguimento das listas. Ás relacións entre as persoas integrantes das listas de reserva que poidan ser nomeadas como funcionariado interino e o Concello de Vigo seralles aplicables, o Dereito Administrativo, sendo impugnables os actos e acordos ditados no ámbito material indicado perante a Xurisdición Contencioso-Administrativa, nos termos do previsto na Lei 29/1998, do 13 de xullo, e normativa de concordante e procedente aplicación. Elo sen prexuízo da competencia da xurisdición social para as impugnacións de contratacións laborais temporais. En garantía do debido cumprimento do marco normativo de aplicación ao persoal interino e temporal, toda solicitude de efectivos que se formule deberá acompañar inexcusablemente unha declaración responsable, asinada pola xefatura de área ou servizo solicitante, e conformada pola Concellería-delegada da Área de goberno correspondente, conforme ao ANEXO I que forma parte inseparable do presente acordo. A ausencia de incorporación da mesma no documento electrónico de solicitude conlevará a súa devolución automática. D/Dª……………………, na condición de xefatura da Área/Servizo de……………., e con relación á solicitude formulada en documento electrónico n.º………………, DECLARA responsablemente o seguinte: 1.- Que coñece o previsto na Lei 20/2021, do 28 de decembro, de medidas urxentes para a reducción da temporalidade nas Administracións Públicas, e singularmente a interdicción legal de xenerar potenciais situacións de risco no nomeamento de persoal interino e temporal.2.- Que coñece as obrigas que as vixentes Guías sobre funcións dos postos de traballo do Concello de Vigo, aprobadas pola Xunta de Goberno Local, lle atribúen respecto da xestión do persoal ao seu cargo e que en ningún caso atribuirá ao persoal interino e temporal ao seu cargo tarefas ou funcións que podan ser consideradas idénticas ou similares a outras correspondentes a distintos postos de traballo.3.-Que coñece os criterios de xestión de listas de reserva de persoal interino e temporal do Concello de Vigo.4.- Que con anterioridade a efectuar a solicitude de persoal que co presente documento se acompaña ten realizado unha previa análise de necesidades, tendente á redistribución interna de cargas de traballo e a un mellor dimensionamento de efectivos, na búsqueda da máxima eficiencia na xestión interna ao seu cargo.5.- Que en modo algún a solicitude que se formula ten por obxecto suplir deficiencias de estructura (no caso do persoal interino por acumulación de tarefas, do persoal interino por sustitución e do persoal interino por programas de carácter temporal) nin xenerar situacións de interinidade de longa duración (no caso do persoal interino con cargo a praza vacante) E para que así conste, e surta os efectos previsto no artigo 69 da Lei 39/2015, do 1 de outubro, do procedemento administrativo común das Administracións Públicas, asínase o presente, en Vigo, na data de sinatura dixital á marxe. A xefatura da Área/Servizo de. Sinatura en coñecemento da solicitude formulada, A Concellería- delegada da Área de. /bl Vigo, data segundo sinatura electrónica. A XEFA DA ÁREA DE RECURSOS HUMANOS E FORMACIÓN.- Michelle Carolina Falip Halpern A CONCELLEIRA-DELEGADA DA ÁREA DE CONTRATACIÓN, PATRIMONIO E XESTIÓN MUNICIPAL (Delegación competencial por Decreto de 16/04/2021 e acordo da Xunta de Goberno Local de 22/04/2021).- Eduard Constantin San Bernardo Silgo